నటాషా భరద్వాజ్

నటాషా భరద్వాజ్ (జననం 1997 సెప్టెంబరు 17 ) భారతీయ సినిమా నటి, ఆమె ప్రధానంగా హిందీ వెబ్ సీరీస్ లలో నటిస్తుంది. ఆమె తన కెరీర్‌ను ఇండియాస్ నెక్స్ట్ సూపర్‌స్టార్స్ (2018) అనే రియాలిటీ షోలో పోటీదారుగా ప్రారంభించింది, అక్కడ ఆమె విజేతగా నిలిచింది. ఆమె ఆ తర్వాత పవన్ అండ్ పూజ (2020) అనే వెబ్ సిరీస్‌తో తన నటనా రంగ ప్రవేశం చేసింది. ఇది ఎంటీవిలో ప్రసారం కాగా దీప్తి నావల్, మహేష్ మంజ్రేకర్ లాంటి నటులతో ఆమె కలిసి పనిచేసింది.

ముంబై డైరీస్ 26/11 (2021) సిరీస్‌లో ఆమె పాత్రకు బాగా పేరు తెచ్చుకుంది. ఇందులో, డాక్టర్ దియా పరేఖ్‌గా ఆమె నటించగా పలు ప్రశంసలతో పాటుగా ఇండియన్ టెలివిజన్ అకాడమీ అవార్డును పొందింది.

 ప్రారంభ జీవితం 
నటాషా భరద్వాజ్ 1997 సెప్టెంబరు 17న ముంబైలో పుట్టి పెరిగింది. ఆమె ముంబైలోని జై హింద్ కాలేజీలో గ్రాడ్యుయేషన్ పూర్తి చేసింది. చిన్నప్పుటి నుంచి మోడలింగ్‌ మీద ఆసక్తితో ఉన్న ఆమె ఇండస్ట్రీలోకి వచ్చి ఎన్నో షోలల్లో తన ఫెర్మామెన్స్‌తో చక్కని మోడల్ గా నిరూపించుకుంది.

 కెరీర్ 
ఆమె మిస్ దివా 2016లో పాల్గొంది, అక్కడ ఆమె ఫైనలిస్ట్‌లలో ఒకరిగా నిలిచింది. "యమహా ఫాసినో మిస్ టాలెంటెడ్" టైటిల్‌ను గెలుచుకుంది. మిస్ దివా 4వ ఎడిషన్ 2016లో జరిగింది. 16 మంది పోటీదారులు పోటీలో పాల్గొన్నారు. మిస్ దివా 2016 టెలివిజన్ రియాలిటీ సిరీస్‌ కలర్స్ ఇన్ఫినిటీలో ప్రసారం చేయబడింది.

2021లో మొదలైన టెలివిజన్ సిరీస్ ముంబై డైరీస్ 26/11 హిందీ భాషా మెడికల్ డ్రామా. 2008 నవంబరు 26న ముంబై దాడుల సమయంలో ప్రభుత్వ ఆసుపత్రిలోని అత్యవసర వైద్యం, సంక్షోభ సమయాల్లో వైద్య సిబ్బంది, వాళ్లు ఎదుర్కొనే సవాళ్లపై కథ నడుస్తుంది. ఇది అమెజాన్ ప్రైమ్ వీడియోలో 2021 సెప్టెంబరు 9న విడుదలైంది. ఈ ధారావాహికను నిఖిల్ గోన్సాల్వేస్‌తో కలిసి నిక్కిల్ అద్వానీ రూపొందించాడు.

నగరంలో ఎన్నడూ లేనివిధంగా వరద ముంచెత్తడంతో మరోసారి ప్రభుత్వాసుపత్రి వేలాదిగా జనాలను రక్షించే వేదిక అయింది. 2005 జూలై 26 నాటి వరదల కారణంగా మహారాష్ట్ర రాష్ట్రవ్యాప్తంగా ఐదు వేల మందికి పైగా మరణించగా, బాధితుల్లో ఎక్కువ మంది ముంబై నగరం నుండే ఉన్నారు. ఇదే కథాంశంతో ముంబై డైరీస్ సీజన్ 2 రూపొందింది. 2023లో, ముంబై డైరీస్ సీజన్ 2 మొదలైంది, నిఖిల్ అద్వానీ దర్శకత్వం వహించిన ముంబై డైరీస్ సీజన్ 2లో డాక్టర్ దియా పరేఖ్ పాత్రను తిరిగి నటాషా భరద్వాజ్ పోషించింది.

అయితే, ఆ పాత్ర సీజన్ 1లో ఎలా ఉందో దానికి పూర్తి భిన్నంగా ఉంటుంది. సీజన్ 2లో, ఆమె డిప్రెషన్‌తో ఉంటుంది. ఆమె థెరపీకి వెళుతుంది. తన తల్లిని కోల్పోవడంతో, తండ్రితో తన సంబంధాన్ని చక్కదిద్దుకోవడానికి ప్రయత్నిస్తుంది. ఆ పాత్రలో ఒదిగిపోయిన నటాషా భరద్వాజ్ పలువురి ప్రశంసలు అందుకుంటోంది.

ఇష్క్ నెక్స్ట్ డోర్ అనే జియో స్టూడియోస్ బ్యానర్‌పై నిర్మించిన భారతీయ హిందీ భాషా రొమాంటిక్ డ్రామా టెలివిజన్ సిరీస్, జియోసినిమాలో 2023 జూలై 3న ప్రీమియర్ చేయబడింది. ఈ ధారావాహికలో అభయ్ మహాజన్, మృణాల్ దత్ లతో కలిసి నటాషా భరద్వాజ్ ప్రధాన పాత్రలో నటించింది. ఇది ట్రయాంగిల్​ లవ్​ కథ చాలా సాదాసీదాగా ఉన్నా కొన్ని సన్నివేశాలు బాగా ఆకట్టుకుంటాయి. లవ్‌ ట్రాక్​ చాలా బాగుంటుందని సమీక్షలు వచ్చాయి.

 ఫిల్మోగ్రఫీ 

 టెలివిజన్ 
సంవత్సరంటైటిల్పాత్రనోట్స్మూలాలు2018ఇండియాస్ నెక్స్ట్ సూపర్‌స్టార్స్పోటీదారువిజేత

 వెబ్ సిరీస్ 
సంవత్సరంటైటిల్పాత్రనోట్స్మూలాలు2020పవన్ & పూజపూజా మహేశ్వరి2021–ప్రస్తుతంముంబై డైరీస్ 26/11డాక్టర్ దియా పరేఖ్2023ఇష్క్ నెక్స్ట్ డోర్మెహర్ కౌర్ సిక్కా

 మ్యూజిక్ వీడియోస్ 
సంవత్సరంటైటిల్సింగర్మూలాలు2022మాన్ మేరీ జాన్కింగ్

 అవార్డులు, నామినేషన్లు 
సంవత్సరంపురస్కారంకేటగిరీషో/సినిమాఫలితంమూలాలు2022ఇండియన్ టెలివిజన్ అకాడమీ అవార్డ్స్ఉత్తమ సహాయ నటి - డ్రామా (ఒటిటి)ముంబై డైరీస్ 26/11విజేత

 మూలాలు 

వర్గం:భారతీయ టెలివిజన్ నటీమణులు
వర్గం:1991 జననాలు
వర్గం:భారతీయ సినిమా నటీమణులు
వర్గం:జై హింద్ కళాశాల పూర్వ విద్యార్థులు
వర్గం:భారతీయ అందాల పోటీ పోటీదారులు